**Bojt Község Önkormányzata 3.**

Polgármesterétől

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## ELŐTERJESZTÉS

Bojt Község Önkormányzata 2024. évi költségvetés végrehajtásáról szóló zárszámadáshoz

A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő, és a polgármester terjeszti a képviselő-testület elé, úgy, hogy az a képviselő-testület elé terjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

Az önkormányzat a zárszámadásról rendeletet alkot.

A zárszámadási rendelettervezet előterjesztésekor a következő mérlegeket és kimutatásokat kell bemutatni:

a) az Ávr. 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,

b) a helyi önkormányzat adósságának állományát lejárat, a Stabilitási törvény) 3. §-a szerinti adósságot keletkeztető ügyletek, bel- és külföldi irányú kötelezettségek szerinti bontásban,

c) a vagyonkimutatást, és

d) a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.

Bojt Község Önkormányzat Képviselő-testülete az önkormányzat 2024. évi költségvetését a 1/2024. (II. 28.)számú önkormányzati rendeletével állapította meg.

**Az önkormányzat feladatellátásának általános értékelése**

Az önkormányzat gazdálkodásának meghatározó forrását az állami támogatások, projektek támogatása, előző évek pénzmaradványa és az adóbevételek biztosították.

**Bevételek alakulása**

Az önkormányzat költségvetési összes bevétele ***346.352.113 Ft***.

**Az önkormányzat működési támogatásai 73.369.827 Ft.**

Helyi önkormányzatok működésének általános támogatása: 25.368.633 Ft.

Szociális és gyermekjóléti feladatok támogatása: 29.698.950 Ft.

Gyermekétkeztetés feladatainak támogatása 11.300.054 Ft.

Kulturális feladatok támogatása: 3.792.752 Ft.

Helyi önkormányzatok működési célú és kiegészítő támogatásai: 3.209.428 Ft.

**Közhatalmi bevétel: 7.538.424 Ft.**

Iparűzési adóbevételek 6.454.098 Ft

Egyéb közhatalmi bevételek 1.084.326 Ft

**Működési célú támogatások államháztartáson belülről összesen: 92.390.899 Ft.**

**Működési célú átvett pénzeszközök: 845.830 Ft.**

**Működési bevételek: 25.272.130 Ft.**

**Felhalmozási bevételek**

Felhalmozási célú támogatások 35.198.921 Ft

**Finanszírozási bevételek 106.236.082 Ft**

Előző évek költségvetési maradványa: 103.788.919 Ft

Államháztartáson belüli megelőlegezés 2.447.163 Ft

A bevételek jogcímenkénti részletezését a rendelet 1. számú mellékletei tartalmazzák.

**Kiadások alakulása**

Az önkormányzat összes költségvetési kiadása ***311.528.565 Ft.***

**Működési kiadások 196.422.526 Ft**

Az önkormányzat tervszerű gazdálkodás mellett a tervezett működési kiadásokat teljesítette.

Személyi juttatások: 87.462.359 Ft

Járulékok: 7.521.279 Ft

Dologi kiadások: 77.870.185 Ft

Ellátottak pénzbeli juttatásai: 20.851.635 Ft

Egyéb működési célú kiadások 2.717.068 Ft

ebből:

* államháztartáson belülre: 1.519.541 Ft
* előző évi elszámolásból eredő visszafizetés 562.727 Ft
* államháztartáson kívülre (Debreceni Vízmű) 634.800 Ft

**Felhalmozási kiadások 112.394.838 Ft**

Az önkormányzat a költségvetésben tervezett kiadásokat az előirányzatokon belül teljesítette.

* Beruházások: 9.372.026 Ft
* Felújítás: 102.335.229 Ft
* Egyéb felhalmozási kiadások 687.583 Ft

**Finanszírozási kiadások 2.711.201 Ft**

Államháztartáson belüli megelőlegezés visszafizetése 2.711.201 Ft

A kiadások alakulását a rendelet 1. számú mellékletei mutatják be részletesen.

A felhalmozási kiadások (beruházás, felújítás) alakulását, feladatonként a 3. sz. és 4. sz. mellékletek tartalmazzák.

***Többéves kihatással járó döntésekből származó kötelezettség***

Az önkormányzat többéves kihatással járó kötelezettséget eredményező döntést nem hozott.

***Hitelek, kölcsönök***

Bojt Község Önkormányzata 2024. december 31-én adósság állománnyal nem rendelkezett, valamint nem nyújtott kölcsönt.

***A maradvány változásának tartalma és okai***

A 2024. évi maradvány-kimutatást a 7. számú melléklet tartalmazza.

A maradványt a költségvetési bevételek és kiadások különbsége, valamint a finanszírozási egyenleg mutatja be.

Az összes maradvány: **34.823.548 Ft**.

***A vagyon alakulása***

Az önkormányzat vagyonváltozásra, a beruházások és felújítások, valamint az éves amortizáció elszámolása volt hatással.

A teljes vagyonmérleg bemutatását a 7. 1. és a 7. 2. sz. tájékoztató táblák tartalmazzák.

***Az önkormányzati költségvetés végrehajtása***

Önkormányzatunk 2024. évben mind a kötelező, mind az önként vállalt feladatait teljesítette, ehhez a forrást az önkormányzat saját bevételei, a pályázatokra kapott támogatások, valamint a települési önkormányzatok rendkívüli támogatása biztosították.

Folyamatosan figyelemmel kísérjük a pályázati lehetőségeket a község fejlődésének az elősegítése érdekében, a tárgyévben az önkormányzat több Magyar Falu Programra pályázott és nyert támogatást.

Az önkormányzat ebben az évben is kiemelt figyelmet fordított a szociálisan rászorulók ellátására, és közfoglalkoztatásban résztvevők lehetőségének a növelésére.

Az önkormányzat a takarékos gazdálkodás mellett is megvalósította alapvető céljait, fenntartotta működőképességét, teljesítette kötelező és önként vállalt feladatait, a létszámgazdálkodás szempontjait is szemmel tartva.

**Bojt, 2025. április 28.**

**Bereginé Szegedi Hajnalka**

polgármester